To mænd, der fredag blev anholdt ved en rockerfest i Esbjerg, blev lørdag fremstillet i et lukket grundlovsforhør ved retten i Hjørring. Her blev mændene varetægtsfængslet frem til den anden 2. marts. De to mædn var efterlyst af Nordjyllands Politi, fordi de mistænkes for at stå bag det, politiet betegner som et røverilignende forsøg den 3. februar. Sammen med en kvinde skulle de to mænd være mødt op i en kombineret frisør og tatovørforretning i Nørresundby, fordi kvinden var utilfreds med det arbejde, hun havde fået udført i forretningen. Det havde kostet hende 6000 kroner, men hun krævede 8000 kroner retur. Kvinden blev anholdt, men mændene nåede at stikke af, før politiet ankom.

Referat:
De to mænd, der blev anholdt ved en rockerfest i Esbjerg, er blevet varetægtsfængslet i to uger.